
NYILVÁNOS
Szám: 982-26/2015
Előterjesztést készítette: Kiss Imre hatósági irodavezető
Előterjesztés elkészítésének időpontja: 2015. április 15.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: Belső ellenőrzési jelentés 2014.
E L Ő T E R J E S Z T É S

Sülysáp Város Önkormányzata Képviselő-testületének

2015. április 23-án tartandó munkaterv szerinti ülésére

13. napirendhez

Tárgy:
2014. évi belső ellenőrzési jelentés megtárgyalása, elfogadása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 119. § (4) bekezdése szerint a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

A belső ellenőrzést végző személy vagy szervezet a jogszabályoknak és belső szabályzatoknak való megfelelést, valamint gazdaságosságot, hatékonyságot és eredményességet vizsgálva megállapításokat és ajánlásokat fogalmaz meg a jegyző és a polgármester részére, illetve – külön jogszabályban meghatározott – éves ellenőrzési jelentést készít, melyet a polgármesternek a tárgyévet követően, a zárszámadási rendelettervezettel egyidejűleg kell a Képviselő-testület elé terjesztenie.

Önkormányzatunk a belső ellenőrzési feladatokat 2014-ban a K. F. Audit Kft-vel kötött feladat-ellátási szerződés keretében látta el a jóváhagyott belső ellenőrzési terv alapján. Évente sor kerül az intézmények gazdálkodásának, pénzkezelésének, illetve ezeken felül egy-két speciális célterület vizsgálatára. Ezek 2014-ban a következők voltak:

Az önkormányzatnál, a Polgármesteri Hivatalnál és az önkormányzat felügyelete alá tarozó önállóan működő költségvetési szerveinél a feladatellátás és az ellenőrzött folyamatokban történő közreműködés szerint
az ellenőrzések célja annak megállapítása, hogy:

· a vizsgálat alá vont költségvetési szervnél az ellenőrzés alá vont folyamatok szabályszerűségét, törvényességét biztosították-e,
· az ellátott feladatokhoz rendelkezésre álló források szabályozott, gazdaságos, hatékony és eredményes felhasználása biztosított volt-e,
· a vizsgálat alá vont költségvetési szervnél a gazdálkodás, illetve a vizsgált folyamatok megszervezésének módja, előirányzatok feletti rendelkezési jogosultság meghatározása összhangban van-e a jogszabályi előírásokkal, célszerű, gazdaságos és hatékony-e az alkalmazott gyakorlat,
· a gazdálkodás szabályszerűségét biztosító folyamatba épített, illetve előzetes és utólagos vezetői ellenőrzések, a FEUVE rendszer megfelelően segítették-e a költségvetés végrehajtását, ellenőrzött feladatok ellátását.

Az ellenőrzések tárgya: Az Önkormányzat, Polgármesteri Hivatal,  Napközi Otthonos Óvoda,  Művelődési Ház, Városi Könyvtár, Gondozási Központ és a Központi Konyha, mint kijelölt költségvetési szerv önálló elemi költségvetésének, könyvvezetésének kialakítása és vezetése, valamint az önkormányzatnál az élelmezési anyagvásárlás, a térítési díjak és az élelmezési nyersanyagnorma nyilvántartásának illetve az önkormányzat bérleti díjakat megalapozó önköltség számításának vizsgálata.
1. Az Önkormányzat önálló elemi költségvetésének, könyvvezetésének kialakítása és vezetése, valamint a főkönyvi könyvelés és a hozzátartozó analitikus nyilvántartások, és a leltárral való alátámasztás vizsgálata.

2. A Polgármesteri Hivatal önálló elemi költségvetésének, könyvvezetésének kialakítása és vezetése, valamint a főkönyvi könyvelés és a hozzátartozó analitikus nyilvántartások, és a leltárral való alátámasztás vizsgálata.

3. A Napköziotthonos Óvoda önálló elemi költségvetésének, könyvvezetésének kialakítása és vezetése, valamint a főkönyvi könyvelés és a hozzátartozó analitikus nyilvántartások, és a leltárral való alátámasztás vizsgálata.

4. A Művelődési Ház önálló elemi költségvetésének, könyvvezetésének kialakítása és vezetése, valamint a főkönyvi könyvelés és a hozzátartozó analitikus nyilvántartások, és a leltárral való alátámasztás vizsgálata.

5. A Városi Könyvtár önálló elemi költségvetésének, könyvvezetésének kialakítása és vezetése, valamint a főkönyvi könyvelés és a hozzátartozó analitikus nyilvántartások, és a leltárral való alátámasztás vizsgálata.

6. A Gondozási Központ önálló elemi költségvetésének, könyvvezetésének kialakítása és vezetése, valamint a főkönyvi könyvelés és a hozzátartozó analitikus nyilvántartások, és a leltárral való alátámasztás vizsgálata.

7. A Központi Konyha önálló elemi költségvetésének, könyvvezetésének kialakítása és vezetése, valamint a főkönyvi könyvelés és a hozzátartozó analitikus nyilvántartások, és a leltárral való alátámasztás vizsgálata.

8. Az Önkormányzatnál az élelmezési anyagvásárlás, a térítési díjak és az élelmezési nyersanyagnorma nyilvántartásának vizsgálata.
9. Az Önkormányzat bérleti díjakat megalapozó önköltség számításának vizsgálata (közvetlen és közvetett költségek)

A Kiss Ferenc belső ellenőrzési vezető által készített 2014. évi jelentés súlyos problémákat egyik területen sem állapított meg, a gazdálkodás szabályszerűsége, a gazdálkodás szabályszerűségét biztosító kontrollok hatékonysága érdekében javaslatokat tettek a jegyző, illetve az érintett költségvetési szerv vezetője felé. Ezek megszüntetéséről folyamatosan gondoskodunk a jelentések nyomán elkészülő intézkedési tervekben, illetve egy jó részük már a tavalyi év közben, a jelentés megszületése előtt orvoslásra került. 

Az éves jelentés jelen előterjesztéshez csatolásra került. Egy-egy téma részletes jelentését igény esetén szintén megküldjük, de azok elfogadása nem feladata a Képviselő-testületnek. 

Kérem döntésük szíves meghozatalát!
…/2015. (IV. 23.) ÖKT határozati javaslat

Sülysáp Város Önkormányzatának Képviselő-testülete 
1./ az önkormányzat 2014. évi működéséről készült belső ellenőrzési jelentést elfogadja;
2./ utasítja a polgármestert, a jegyzőt és az érintett intézményvezetőket az ellenőrzés során megállapított hibák és hiányosságok kiküszöbölésére, a jelentésben foglalt szükséges intézkedések megtételére.  

Határidő: 2015. május 31.
Felelős: polgármester, jegyző, intézményvezetők
Sülysáp, 2015. április 15.

Horinka László s.k. 

